CELEX: 32005D0662
Language: mt
Date: 2005-09-16 00:00:00
Title: 2005/662/KE: Deċiżjoni tal-Kummissjoni tas- 16 ta’ Settembru 2005 li temenda d-Deċiżjoni 2004/459/KE li tadotta miżura tranżizzjonali favur ċerti stabbilimenti fil-qasam tal-ħalib fl-Ungerija (innotifikata taħt dokument numru C(2005) 3455) Test b'rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               410
            
         DEĊIŻJONI TAL-KUMMISSJONI
   tas-16 ta’ Settembru 2005
   li temenda d-Deċiżjoni 2004/459/KE li tadotta miżura tranżizzjonali favur ċerti stabbilimenti fil-qasam tal-ħalib fl-Ungerija
   (innotifikata taħt dokument numru C(2005) 3455)
   (Test b'rilevanza għaż-ŻEE)
   (2005/662/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat it-Trattat ta' Att ta' l-Adeżjoni tar-Repubblika Ċeka, l-Estonja, Ċipru, il-Latvija, il-Litwanja, l-Ungerija, Malta, il-Polonja, is-Slovenja u s-Slovakkja (1), u b'mod partikolari l-Artikolu 42 tiegħu,
   Billi:
   
               (1)
            
            
               L-Ungerija ngħatat perjodi ta' tranżizzjoni għal ċerti stabbilimenti tal-ħalib elenkati fl-Anness tad-Deċiżjoni tal-Kummissjoni 2004/459/KE tad-29 ta’ April 2004 li tadotta miżura tranżizzjonali favur ċerti stabbilimenti fil-qasam tal-ħalib fl-Ungerija (2).
            
         
               (2)
            
            
               Skond dikjarazzjoni uffiċjali mill-awtorità kompetenti Ungeriża, ċerti stabbilimenti kkompletaw il-proċess tagħhom ta' titjib u issa jinsabu f'konformità sħiħa mal-leġiżlazzjoni Komunitarja. Barra minn hekk, ċerti stabbilimenti waqqfu l-attivitajiet tagħhom.
            
         
               (3)
            
            
               Numru limitat ta’ stabbilimenti għamlu sforzi konsiderevoli sabiex jikkonformaw ruħhom mar-rekwiżiti strutturali stipulati mil-leġiżlazzjoni Komunitarja. Madanakollu dawn l-istabbilimenti ma jinsabux f’pożizzjoni li jtemmu l-proċess tagħhom ta’ titjib mal-limitu ta’ żmien preskritt, minħabba limitazzjonijiet tekniċi eċċezzjonali. Għalhekk huwa ġġustifikat li jingħatalhom iżjed żmien sabiex jikkompletaw il-proċess ta’ titjib.
            
         
               (4)
            
            
               L-Anness għad-Deċiżjoni tal-Kummissjoni 2004/459/KE għandu għalhekk jiġi emendat skond dan. Għal raġjunijiet ta’ ċarezza, dak l-Anness għandu jinbidel.
            
         
               (5)
            
            
               Il-miżuri previsti f'din id-Deċiżjoni huma konformi ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
            
         ADOTTAT DIN ID-DEĊIŻJONI:
   Artikolu 1
   L-Anness li jinsab mad-Deċiżjoni tal-Kummissjoni 2004/459/KE jinbidel bit-test fl-Anness li jinsab ma' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar is-16 ta’ Settembru 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 236, 23.9.2003, p. 33.
   
      (2)  ĠU L 156, 30.4.2004, p. 68. Verżjoni kkoreġuta fil-ĠU L 202, 7.6.2004, p. 55.
   
      ANNESS
      Stabbilimenti tal-ħalib f’tranżizzjoni
      
                   
               
               
                  Numru ta’ approvazzjoni veterinarja
               
               
                  Isem u indirizz ta’ l-istabbiliment
               
               
                  Qasam tal-ħalib
                  Attività ta’ l-istabbilimenti
                  Ħalib u prodotti tal-ħalib
               
               
                  Data ta’ konformità
               
            
                  1.
               
               
                  02502
               
               
                  Cosinus Gamma Kft. Sajtüzem, Kunszentmiklós, Bács
               
               
                  x
               
               
                  31.12.2005
               
            
                  2.
               
               
                  13513
               
               
                  Drávatej Kft., Barcs, Somogy
               
               
                  x
               
               
                  31.12.2005
               
            
                  3.
               
               
                  16518
               
               
                  Dámtej Kft., Tamási, Tolna
               
               
                  x
               
               
                  31.12.2005
               
            
                  4.
               
               
                  18520
               
               
                  Gici sajt Kft., Gic, Veszprém
               
               
                  x
               
               
                  31.12.2005